‘n Gedagte oor Kreatiwiteit
By Rian Truter on March, Monday 23 2015 in Education, Kortes, March 0
Ek lees nou die dag die onderstaande gedeelte op Austin Kleon se blog. En dog toe net ek moet dit deel:
“The child is the first artist. Out of the material around him he creates a world of his own. – Carleton Noyes, The Gate of Appreciation, 1907. He continues: His play is his expression. He creates; and he is able to merge himself in the thing created. In his play he loses all consciousness of self… then comes a change… imagination surrenders to intellect; emotion gives place to knowledge. Gradually the material world shuts in about us until it becomes for us a hard, inert thing, and no longer a living, changing presence, instinct with infinite possibilities of experience and feeling… It happens, unfortunately for our enjoyment of life, that we get used to things. Little by little we come to accept them, to take them for granted, and they cease to mean anything to us… Unless the world is new-created every day… unless each new day is a gift and new opportunity, then we cannot interpret the meaning of life nor read the riddle of art. For we cannot truly appreciate art except as we learn to appreciate life.”
Every child is an artist until he’s told he’s no an artist. – John Lennon
There is only one of you in all time, this expression is unique. And if you block it, it will never exist through any other medium and it will be lost. — Martha Graham
The principle goal of education is to create men who are capable of doing new things, not simply of repeating what other generations have done – men who are creative, inventive and discoverers. — Jean Piaget
Kreatief in slegs 8 minute!
By Rian Truter on October, Tuesday 21 2014 in 2014, Education 10
My goeie vriend Gillian Arendse sê graag die volgende: Djy is kwaai gebore my broe…
Wat hy eintlik hiermee bedoel, is dat jy met soveel natuurlike talent en potentiaal gebore word, dat jy in staat is om enige iets te kan doen.
Jy word gebore met die potensiaal om ’n ontwerper, leier, skilder, wynmaker, dosent of master chef te word. By gesê; as jy nét wil!
Die vraag waarmee ek bly worstel, is: wat word by die meeste mense van hierdie natuurlike genialiteit en kreatiwiteit?
Wie ontwurm ons genialiteit en kreatiwiteit?
Moet ons ’n skoolstelsel, wat ons dwing om binne die lyne in te kleur en wat veroorsaak dat ons ons glad nie ons hand wil opsteek as iemand vra of jy kan sing nie, hiervoor blameer?
Of het ons net vroeg geleer dat om goed op skool te doen, nie oor persoonlikheid, oorspronklikheid of kreatiwiteit gaan nie. Sukses op skool word eerder gemeet in die gee van die regte antwoord en in die vermoë om die vernedering wat met foute en mislukking gepaard gaan, te vermy.
Op die ou einde is dit net makliker om te sê: ek weet nie of ek het nie die talent nie. En om te glo dat ander mense al die kreatiwiteit besit en ek nie.
Robert McCammon noem in sy boek Boy’s life dat ons almal met die kennis van magic gebore word. Maar dat …we get the magic educated right out of our souls. We get it churched out, spanked out, washed out and comed out.
Nou hoe wurm ’n mens hierdie magic, of eerder kreatiwiteit, in jou lewe terug?
In die boek Creativity on Demand van Michael J Gelb word vertel van Vanda North wat verskeie terugslae in haar lewe beleef het. Nie alleen is haar besigheid gelikwideer nie, maar boonop verbrokkel lewenslange verhoudings en geliefdes sterf.
Op sestig moes sy diep grawe om kreatiewe oplossings vir al haar probleme te vind, maar volgens haar is … a creative mindset the most important when we face uncertainty and adversity.
Vanda maak van ‘n eenvoudige 8 minute proses (een minuut vir elk van die agt stappe) gebruik. Sy het hierdie oefening vir die bevordering van ’n kreatiewe ingesteldheid saam met Richard Israel ontwikkel.
Hier is die agt stappe (onthou alle stappe duur een minuut elk.):
Trek jou asem tot diep in jou maag in. Laat toe dat jou maag uitsit en dan na die natuurlike vorm terug keer as jy uitasem.
Konsentreer nou vir die tweede minuut op die hede. Die nou. Kyk na die minuutwyser op jou horlosie en probeer vir hierdie minuut net aan die woord een dink. Wanneer ‘n indringergedagte ontstaan, beweeg aan na die volgende syfer byvoorbeeld twee, drie ensovoorts. ’n Syfer vir elke gedagte. Kyk op watter syfer jy aan die einde van die minuut eindig! Die doel van hiertoe stap is om die telling op een te probeer hou!
Kyk nou terug oor die afgelope 24 uur om te sien waar jy positiewer, meer behulpsaam of kreatiewer kon opgetree of gekommunikeer het. Tel hierdie gevalle op jou nie-dominante hand.
Volgende, kyk terug oor die afgelope 24 uur om te sien waar jy wel positief, behulpsaam en kreatief opgetree of gekommunikeer het. Tel dié gevalle hierdie keer op jou dominante hand. Vasbyt! Jy is nou halfpad daar!
Let nou weer op jou asemhaling, die liggaamlike sensasies en gevoelens wat jy op hierdie oomblik ervaar.
Verbeel jou nou jy asem kreatiewe energie tot diep tot in jou maag in. Fokus op die positiewe eienskappe en optredes wat jy graag wil verpersoonlik. As jy jou asem uitblaas, verbeel jou jy raak van alles wat stres kan veroorsaak, ontslae.
Visualiseer die volgende 24 uur. Hoe wíl jy dink, voel en optree? Skep ‘n positiewe visie van jou volgende dag.
Laat ’n gevoel van diepe dankbaarheid vir alles wat jy ontvang het en nog kan ontvang, oor jou spoel. Dankbaarheid versterk jou immuunstelsel, verbeter jou gemoedstoestand en veroorsaak ‘n gesonde vloei van kreatiwiteit.
Die geheim met bogenoemde is dat jy agt minute in jou besige dag móét opsy sit om dié oefening te doen.
Hoor ek jou sê juffrou Rottenmeier het al jou kreatiwiteit in graad twee opgevoeter? Of dat jy nie die tyd het nie?
Bog, twak en onsin!
Máák ’n slag tyd om jou kop oop te kry. Raak ontslae van alle blokkasies wat jou natuurlike kreatiwiteit onderdruk en versmoor.
Lees gerus die boek van Michael J. Gelb – jy hoef nie al die oefeninge te doen nie!
En as ek jou weer sien, dans jy, já jy, op die tafel!
If children grew up according to early indications, we should have nothing but geniuses. – Johan Wolfgang von Goethe
Indeed, our power of imagination makes us infinite. – John Muir
Bucket of flowers - David Clark-Brown 2013
Fullcolour Bottleform Ball - Heath Nash 2012
Sureroad PPC Cement Laptop Bag - Wren Wrenden Setzer 2014
Foto’s geneem by Makers + thinkers (Cape TownWorld Design Capital 2014)
Out of Box image: kibsri at FreeDigitalPhotos.net
By Rian Truter on October, Sunday 5 2014 in 2014, Education 2
Vandag is Wêreld-onderwysersdag en daarom lig ek graag ’n glasie op die onderwysers van Suid-Afrika; asook die res van die wêreld.
Maar beslis nie op almal van hulle nie, veral nie op die moangatte, natbroeke en pensioenoppassers nie!
Net op die vlamgatonderwysers wat die vuur van optimisme in kinders aan die brand steek.
Die kreatiewes wat kinders leer om buite die lyne in te kleur.
Dié wat die moed het om die kind eerste te stel en die kurrikulum tweede.
Die wat skoolhou sonder om te weet hoe die finale bedrag op hul betaalstrokie lyk.
Diegene wat die ware stem gehoor en êrens ’n ster gesien het om te volg, want vir hulle gaan dit om die pêrel in Jesus se kroon.
Hulle wat elke môre besef hul aanraking gaan die toekoms beïnvloed.
Die rolmodelle wat die vakuum wat afwesige ouers en lamsakkige leiers laat, vul.
Hulle wat die loopneusies afvee en die trane afdroog; sonder om te vra of dit binne hul amptelike werksbeskrywing is.
En laastens vir dié wat elke dag, ten spyte van hulle eie swaarkry en ellende, hul supermanonderbroek aantrek en vir die kinders wys dat dit tog moontlik is om te vlieg. (Drome kán waar word!)
Vir hulle klim ek op my stoel en sê: Ek salueer jou my captain, my captain!
Jy loop voorwaar in die herders se voetspore.
Mooi loop as jy voorloop!
My kleinkinders en Suid-Afrika het jou nodig.
A teacher is a compass that activates the magnets of curiosity, knowledge and wisdom in the pupils. – Ever Garrison
Teachers can changes lives with just the right mix of chalk and challenges. – Joyce Meyer
Image: Unique Teaching Resoures